Limonsitongkastila

An  limonsitongkastila o suwangkastila, Triphasia trifolia (syn. Limonia trifolia Burm. f., Triphasia aurantiola Lour.; apod sa Ingles  limeberry, lime berry, "sweet lime") sarong species nin Triphasia sa pamilyang Rutaceae, natural sa tropikal sud-subangan na Asya nangurog na sa mga Isla nin Indonesya asin Filipinas asin sa paralibot.Huxley, A, ed. (1992). New RHS Dictionary of Gardening 3: 697. Macmillan .Pacific Island Ecosystems at Risk: Triphasia trifolia 

An Triphasias haraning "pinsan" nin sitrus.

Deskripsyon
Ini matunok na evergreen na kagobgoban (hababa sanang pangangahoy) naabot 3 metro sa langkaw. An mga dahon  trifoliate (tolong saranga), makilyab asin mairom na berde, lambang dahon 2–4 cm an laba asin 1.5–2 cm an lakbang. An burak puti, may tolong petal 10–13 mm an laba asin  4 mm an lakbang.
An bunga mapula, makakan hesperidium 10–15 mm diametro, nakaagid sa sadit na Sitrus na prutas. An prutas malaman-laman na an namit maharang-harang asin mauru-alsom.Plants for a Future: Triphasia trifolia

Pagkultibar/gamit
Ini pinapatubo huli sa prutas kaini, asin napalakop naman sa mga subtropikal asin tropikal na rona' nin kinaban; ini nagin nang naturalisado sa mga sa Dagat Pasipiko. Nanotaran man ining posibleng makadaog asin makaapi sa mga tinanom sa ibang Dagat Indyanong mga arkipelago asin sa mga kosang lugar kan Estados Unidos poon Florida abot Texas asin sa Caribbean. An limonsitongkastila popular naman bilang bonsai. Mas tropikal sa tunay na sitrus, ini sinasaray sa mga greenhouse sa lugar kun saen an tunay na mga siyttr5us natubang. Ini may potential bilang komersyal na prutas. 

Dagdag pa, an dahon kaini midbid na antimicrobial nakukua sa kemikal na elemento sa burak. Igwang mga praktis sa  sa North Pacific Islands kun saen ini binubulong sa lung cancer asin pneumonia. Alagad kaipohan pa an toltol na pag'adal ngani madeterminaran kun baga ini mabantig na bulong sa nasabing kamatean. 
An kahoy na ini kinukonsiderar na saro sanang doot sa ibang nasyon.

Hilnga man
Classification of Triphasia

Toltolan

<ref></ref https://doi.org/10.1016/j.fitote.2005.11.006. 

Kategorya:Aurantioideae
Kategorya:Prutas na tropikal
Kategorya:Taxa nasambit ni Nicolaas Laurens Burman